Apărarea TikTok, după ce Comisia Europeană a anunțat o investigație: „Eliminăm conținutul care încalcă regulile”
TikTok a declarat marți, 17 decembrie, că nu acceptă reclame politice plătite și elimină proactiv conținutul care încalcă regulile platformei. În contextul unei investigații lansate de Comisia Europeană privind riscurile electorale, compania a subliniat colaborarea cu autoritățile pentru a răspunde preocupărilor legate de integritatea alegerilor și a asigura transparența proceselor sale.